**CONSELL RECTOR DE L’INSTITUT MUNICIPAL DE SERVEIS SOCIALS DE TARRAGONA**

El Consell Rector de l’Institut Municipal de Serveis Socials de Tarragona és l’òrgan de gestió superior de l’organisme, i està constituït pels membres següents, nomenats pel Consell Plenari de l’Ajuntament de Tarragona:

1. El/la president/a
2. El/la vicepresident/a
3. Vocals: consellers/es municipals, en un nombre mínim de 8 i un màxim de 10. El Consell Plenari pot nomenar un vocal suplent per a cada titular, que actuarà en cas de vacança, malaltia o incapacitat perllongada.

**Retribucions**

L’article 17 dels Estatuts reguladors de l’organisme estableix la possibilitat d’assignar indemnitzacions per assistència a sessions d’òrgans col·legiats que es fixaran anualment a l’aprovació del pressupost.

Actualment, no hi ha establerta cap indemnització per assistència.

**Atribucions**

El Consell Rector té les atribucions i funcions següents:

a) Aprovar els programes d’actuació i les seves revisions.

b) Aprovar la proposta de pressupost de l’organisme, aprovar la proposta de les modificacions pressupostàries que ho requereixin; proposar l’aprovació, informada per la Intervenció, de la liquidació del pressupost i del Compte General de l’entitat, per elevar-los posteriorment a l’Ajuntament per a llur tramitació posterior; així com de l’inventari de béns i drets i la seva rectificació.

c) Aprovar ordres i instruccions de serveis.

d) Aprovar la forma de gestió de serveis mitjançant la creació de societat mercantil local quan sigui imprescindible per la consecució de les finalitats que té assignades l’Organisme i sempre que aquesta, sigui prèviament autoritzada pel Ple de l’Ajuntament.

e) Exercitar tot tipus d’accions, recursos i peticions en defensa dels drets i interessos de l’Organisme davant les autoritats o tribunals de qualsevol jurisdicció.

f) Autoritzar despeses, contractacions i concessions de tota classe quan el seu import superi del 10% dels recursos ordinaris del pressupost, així com els contractes i concessions de durada superior a quatre anys o inferior si el total de les anualitats acumulades supera el percentatge indicat referit al pressupost de l’exercici de la primera anualitat, sense perjudici de l’autorització que pugui correspondre l’acord amb l’art. 22 d’aquests Estatuts o altres limitacions que pugui establir la legislació vigent.

g) Proposar a l’Ajuntament l’aprovació de la plantilla de l’Organisme, el catàleg o relació de llocs de treball i les normes generals de retribució del personal. Així com la quantia de les retribucions complementàries fixes i periòdiques. I el nombre i règim del personal eventual.

h) Acordar l’acomiadament del personal laboral. El Consell Rector podrà delegar aquesta facultat en el President.

i) Aprovar la memòria anual d’activitats, prèviament a la seva elevació a l’Ajuntament.

j) Proposar a l’Ajuntament la modificació d’aquests Estatuts o la dissolució de l’organisme.

k) Exercir aquelles altres competències no atribuïdes estatutàriament a cap altre òrgan que, inherents a les comeses de l’Organisme autònom, la legislació de règim local atribueixi al Ple de l’Ajuntament i no siguin indelegables.

**Composició**

|  |  |  |
| --- | --- | --- |
| Nom i cognoms | Càrrec | Representació  (grup municipal) |
| Sra. Carla Aguilar Cunill | Presidenta |  |
| Sra. Paula Adriana Varas González | Vicepresidenta |  |
| Sr. Manel Castaño Bachiller | Vocal | ERC |
| Sr. Jordi Fortuny Guinart | Vocal | ERC |
| Sra. María José López García | Vocal | ERC |
| Sr. Francesc Roca Rosell | Vocal | PSC |
| Sr. Mario Soler Santos | Vocal | PSC |
| Sr. Francisco Javier Domínguez Serrano | Vocal | C’s |
| Sra. Cristina Guzmán Roset | Vocal | Junts per Tarragona |
| Sra. Laia Estrada Cañón | Vocal | CUP |
| Sra. María Elisa Vedrina Conesa | Vocal | PP |

(actualitzat a la darrera modificació efectuada per acord de Consell Plenari de l’Ajuntament de Tarragona de data 3 de juliol de 2019)